Kim Basinger

**Kimila Ann Basinger** (rođena 8. decembra 1953) američka je filmska glumica švedskih, irskih i Čeroki predaka. Dobitnica je *Oscara*, a nalazi se na 12. mjestu *Playboyeve* liste najseksi žena 20. vijeka.

## Biografija 
Rođena je kao treće dijete *jazz* muzičara i plivačice (koja je nastupala i sa slavnom Esther Williams u filmovima). Još od djetinjstva je govorila da će biti glumica. U pubertetu je plivala, plesala, vježbala gimnastiku i u šesnaestoj godini, savršenog tijela pobjedila na *Miss Junior* izvodeći pjesmu iz mjuzikla *Moja lijepa gospođice*. Početkom 1970-ih odlazi u New York gdje joj ugovor za fotomodela nudi Eileen Ford (*Ford Modeling Agency*). Između snimanja i revija uspjela je pohađati časove glume, a u raznim klubovima nastupala je pod pseudonimom *Chelsea*.

Godine 1976. Basinger se seli u Los Angeles i doživljava svoj prvi napad panike, nakon kojeg 6 mjeseci nije izlazila iz kuće. Prvi nastupi bili su joj u TV-serijama *Čarlijevi anđeli* i *Six Million Dollar Man*, a prva filmska uloga u *Hard Country*. Pažnju na sebe privukla je nakon objavljivanja slika u magazinu Playboy, pa je uslijedila i uloga Bondove djevojke u filmu *Nikad ne reci nikad* sa Seanom Conneryjem kao Jamesom Bondom. Nakon toga je glumila s Burtom Raynoldsom i Robertom Redfordom, ali u erotsku zvijezdu promaknula ju je uloga u filmu *9 1/2 sedmica* s Mickeyem Rourkeom.

Nakon filma *Batman* snimala je lošije filmove, a odbijala uloge u filmovima koji su kasnije postali hit poput *Sirovih strasti*. Onda su uslijedile i krize u privatnom životu, promašena investicija od 20 miliona dolara u kupovinu gradića Braselton i objava bankrota nakon sudske odredbe o plaćanju odštete za film *Boxing Helena*. U to vrijeme sklapa brak s Alecom Baldwinom, s kojim ima kćerku (Ireland Eliesse). Nakon poroda ponovno jako pati od agorafobije i povlači se iz javnosti, sve do ponude za film *L.A. povjerljivo* (1997) i uloge zanosne plavuše za koju je dobila *Oscara*. Zahvaljujući toj ulozi, postaje jedna od najbolje plaćenih holivudskih glumica, ali se ponovno povlači, a brak s Baldwinom se raspada.

## Filmografija 
**Hard Country* (1981)
**Mother Lode* (1982)
**Nikad ne reci nikad* (1983)
**Čovjek koji je volio žene* (1983)
**The Natural* (1984)
**Fool for Love* (1985)
**9 1/2 sedmica* (1986)
**Bez milosti* (1986)
**Sastanak s nepoznatom* (1987)
**Nadine* (1987)
**Moja maćeha je vanzemaljka* (1988)
**Batman* (1989)
**The Marrying Man* (1991)
**Posljednja analiza* (1992)
**Čudesni svijet* (1992)
**Nevjerovatna McCoy* (1992)
**Wayneov svijet 2* (1993) (kameo)
**A Century of Cinema* (1994) (dokumentarni film)
**Bijeg* (1994) 
**Visoka moda* (1994)
**L.A. povjerljivo* (1997)

**Sanjala sam o Africi* (2000)
**Bless the Child* (2000)
**8 milja* (2002)
**Ljudi koje znam* (2002)
**The Door in the Floor* (2004)
**Elvis je napustio zgradu* (2004)
**Mobilni* (2004)
**Jump Shot* (2005)
**Even Money* (2006)
**Stražar* (2006)
**The Burning Plain* (2008)
**While She Was Out* (2008)
**Informatori* (2008)
**Charlie St. Cloud* (2010)
**Crni novembar* (2012)
**Treća osoba* (2013)
**The Grudge Match* (2013)
**4 Minute Mile* (2014)
**The 11th Hour* (2014)
**The Nice Guys* (2016)
**Pedeset nijansi mračnije* (2017)

## Također pogledajte 
*Glumci
**Spisak glumaca i glumica

## Vanjski linkovi 
* 

Kategorija:Američke glumice
Kategorija:Rođeni 1953.
Kategorija:Amerikanci porijeklom iz Irske
Kategorija:Amerikanci porijeklom iz Švedske
Kategorija:Biografije, Athens (Georgia)
Kategorija:Živi ljudi